Kirsi

Kirsi on suomalainen naisen etunimi, joka esiintyy myös melko harvinaisena sukunimenä. Kirsin nimipäivää vietetään 24. heinäkuuta. Nimi otettiin suomenkieliseen nimipäiväkalenteriin vuonna 1973. Vuoden 2019 loppuun mennessä nimi Kirsi on annettu noin 23 040 henkilölle, joista yli puolet on 1960- ja 1970-luvuilla syntyneitä.

Nimen alkuperä 
Nimenä Kirsi voi juontua monelta suunnalta. Se on yleinen lyhentymä Kristiinasta ja sitä voidaan käyttää myös samasta kannasta juontuvan Kirstin lempinimenä. Toisaalta nimi assosioituu vahvasti kirsikkaan eli "kirsimarjaan", joten Kirsi voi olla myös Kirsikka-nimen lyhentymä. Nimipäiväkalenterissa Kirsiä, Kirstiä ja Kristiinaa juhlistetaan samana päivänä.

Varsinkin länsi- ja kaakkoismurteissa kirsi merkitsee routaa eli jäätynyttä maan pintaa. Joillakin läntisillä alueilla kirsi merkitsee keväistä kovaa hankea, jonka päällä voi kävellä. Idässä kirreksi kutsutaan myös suojalunta.

 Erisnimenä nimi taipuu Kirsi–Kirsin–Kirsiä–Kirsit–Kirsien–Kirsejä,
 mutta yleisnimenä kirsi–kirren–kirttä–kirret–kirsien–kirsiä.

Sukunimenä Kirsin perustana on laihialainen 1700-luvun alussa perustettu Kirsin talo. Sen nimeämisen taustalla on epäilty olevan kirsimarja () tai ruotusotaväen keskuudesta tunnettu lisänimi Girs.

Tunnettuja Kirsejä 
 Kirsi Ahonen, keihäänheittäjä
 Kirsi Ala-Lipasti, pesäpalloilija
 Kirsi Alm-Siira, uutistoimittaja
 Kirsi Annila, pesäpalloilija
 Kirsi Antila (o.s. Välimaa), hiihtäjä
 Kirsi Aromaa, keihäänheittäjä
 Kirsi Asikainen, näyttelijä
 Kirsi Boström (o.s. Tiira), suunnistaja
 Kirsi Crowley, Yleisradion ulkomaantoimittaja
 Kirsi Eskelinen, Sinebrychoffin taidemuseon johtaja
 Kirsi Heikel (o.s. Pelttari), radio- ja televisiotoimittaja
 Kirsi Heikkinen (o.s. Savolainen), jalkapalloerotuomari
 Kirsi Helen, maastohiihtäjä
 Kirsi Honkalampi, kliinisen psykologian professori
 Kirsi Hytönen, toimittaja ja kirjailija
 Kirsi Hänninen, pesäpalloilija, jääkiekkoilija
 Kirsi Kainulainen, ratamoottoripyöräilijä
 Kirsi Kaulanen, kuvanveistäjä
 Kirsi Kemppainen, pikajuoksija
 Kirsi Kinnunen, sarjakuva-alan vaikuttaja
 Kirsi Kiviharju, harpisti
 Kirsi Koponen, jääkiekkoilija
 Kirsi Koro, kuulantyöntäjä, kiekon- ja moukarinheittäjä
 Kirsi Koskela, jalkapallomaalivahti
 Kirsi Kultalahti, eläinsuojeluaktivisti, kettutyttö
 Kirsi Kunnas, lastenkirjailija, runoilija ja akateemikko
 Kirsi Laamanen, televisionäyttelijä
 Kirsi-Marja Laitinen, Kikka, laulaja, lauluntekijä, sanoittaja ja säveltäjä
 Kirsi Lakaniemi, pesäpalloilija
 Kirsi Lehto, biologi
 Kirsi Leivo, Kilpailu- ja kuluttajaviraston pääjohtaja
 Kirsi Lindfors, kiekonheittäjä
 Kirsi Lindroos, opetusneuvos ja poliitikko
 Kirsi Marttinen, poliitikko (Keskusta)
 Kirsi Mattila (o.s. Rauta), kestävyysjuoksija
 Kirsi Mikkonen, kuvataiteilija
 Kirsi Monni, tanssija, koreografi ja tanssitaiteen professori
 Kirsi Mykkänen, pikajuoksija
 Kirsi Neuvonen, kuvataiteilija
 Kirsi Nisonen, designer, käsityöläinen ja museoalan tuottaja
 Kirsi Nurmi, suunnistaja
 Kirsi Nurminen, näyttelijä
 Kirsi Ojansuu-Kaunisto, poliitikko
 Kirsi Paltto, norjansaamelainen kääntäjä, opettaja, kirjailija ja yrittäjä
 Kirsi Pehkonen, kirjailija
 Kirsi Pekkanen, pika- ja keskimatkojen juoksija
 Kirsi Piha, poliitikko
 Kirsi Pimiä, varatuomari ja yhdenvertaisuusvaltuutettu
 Kirsi Pitkänen, taiteentekijä, taidekoordinaattori ja taidekonsultti
 Kirsi Pukkila, ringettepelaaja ja jalkapalloilija
 Kirsi Pyrhönen, malli
 Kirsi Ranto, laulaja, vuoden 1998 tangokuningatar 
 Kirsi Rautava, lumilautailija
 Kirsi Rissanen, laulaja, vuoden 1988 tangokuningatar
 Kirsi Rontu, Keravan kaupunginjohtaja
 Kirsi Rostamo, Radio Dein perustaja ja päätoimittaja
 Kirsi Saarikangas, taidehistorian professori
 Kirsi Salo, juontaja
 Kirsi Salonen, historian professori
 Kirsi-Kaisa Sinisalo, freelance-näyttelijä
 Kirsi Siponen, taidevalaja ja kuvanveistäjä
 Kirsi Sirén (o.s. Viilonen), iskelmälaulaja, taiteilijanimi Kikka
 Kirsi Siren, ohjaaja ja dramaturgi
 Kirsi Ståhlberg, laulaja ja näyttelijä
 Kirsi Svärd, muotoilija
 Kirsi Tarvainen, näyttelijä ja laulaja
 Kirsi Tiihonen, oopperalaulaja
 Kirsi Tirri, teologi, kasvatustieteilijä ja professori
 Kirsi Tykkyläinen, diplomaatti ja elokuva-alan vaikuttaja
 Kirsi Ukkonen, pesäpalloilija
 Kirsi Vainio-Korhonen, historioitsija, professori ja tietokirjailija
 Kirsi Valasti, kestävyysjuoksija
 Kirsi Varhila, kansliapäällikkö
 Kirsi Virrantaus, geoinformatiikan professori
 Kirsi Virtanen, radiotoimittaja
 Kirsi Westerlund, o.s. Syrjänen, Miss Suomi 1992
 Kirsi Ylijoki, näyttelijä
 Kirsi Äyräs, toiminnanjohtaja

Lähteet

Aiheesta muualla 

Etunimet